Verkocht onder voorbehoud: Kamp 43 11, 8225 HS Lelystad - Kam & Bronotte makelaars B.V.
Verkocht onder voorbehoud: Kamp 43 11, 8225 HS Lelystad
• Donderdag 20 februari 2020 van 09.30 uur tot 10.30 uur Bekendstelling: Die baas van die baan | Maroela Media
Bekendstelling: Die baas van die baan
Die Renault Clio RS18 F1 (Foto: Renault)
Ek gesels in die volgende paar paragrawe veral met die mense wie se are vol brandstof is. Daar is geen ander luikrug vandag op die mark in Suid-Afrika wat om ŉ renbaan sy man kan staan soos die Renault Clio RS18 F1 nie.
As ek baie slegte wiskunde toepas, oor die twee dae en met die aantal joernaliste wat by die bekendstelling was – skat ek dat elkeen van die Clio’s nie minder as 100 voluit rondes gery het nie. Dit is sonder die opwarm- en afkoelronde. Dit is net aan die laaste paar rondes wat ek kon voel dat die remme gaar is. Dít vir ŉ padvoertuig is regtigwaar indrukwekkend.
Wat presies is die Clio RS18 F1? Dit is ŉ Renault Clio Trophy soos hier getoets met ŉ unieke kleurskema en beperkte nommers. Die RS18 F1 is gegrond op daai einste Trophy. Dié weergawe is ŉ huldeblyk aan Renault se ryk 40 jaar lange geskiedenis in Formule 1.
Die Clio RS18 F1 bied 162 kW en 280 Nm uit sy 1.6-viersilinderturbopetrolenjin. Krag word na die voorwiele verplaas deur ŉ 6-spoed-dubbelkoppelaarratkas, Renault se EDC (Efficient Dual Clutch). Dié enjin is nie net ŉ spoedvraat nie, en indien mens rustig ry, kan 5.9 ℓ/100 km behaal word. Ons het nie naby daai syfer op die baan gekom nie: 0 – 100 km/h duik op in 6.6 sekondes en hy sal aanhou snol tot 235 km/h. Daardie tyd van 0 – 100 km/h is nie eintlik waaroor die Clio gaan nie – daar is baie gevaarliker masjinerie daar buite wat deesdae in onder drie sekondes 100 kan haal, maar min in dié klas wat om ŉ baan kan gaan soos die Clio.
Die ontwerp is mooi, en die binneruim netjies. Ek hou van die materiale in die kajuit en die produk voel van ŉ goeie gehalte. Op die pad as mens rustig ry, is ek nie Renault se EDC se grootste liefhebber nie, maar om die baan maak dit sin. In “Race modus” moet mens met die spane agter die stuur ratte wissel, die ratkas sal dit nie self doen nie.
Vir die beperkte nommers, en die feit dat mens regtigwaar dié Clio by baandae kan geniet, is die prys ŉ winskoop. ŉ Motorgeesdriftige gaan nie vir goedkoper só vinnig om ŉ baan kan ry nie.
Renault Clio RS 200 Lux 147 kW/260 Nm R392 900
Renault Clio RS 220 Trophy 162 kW/260 Nm R438 900
Renault Clio RS18 F1 162 kW/280 Nm R449 900
Die Clio RS18 F1 het tans nie ŉ direkte mededinger nie. Die Fiesta ST en Polo GTi is nog nie bekendgestel in Suid-Afrika nie. Sy naaste mededinger is seker die MINI John Cooper Works.
foto's Renault video